Midulis
55°46′39″š. pl. 26°06′08″r. ilg.﻿ / ﻿55.7775°š. pl. 26.1022°r. ilg.﻿ / 55.7775; 26.1022 Midulis – ežeras šiaurės rytų Lietuvoje, Zarasų rajone, apie 1 km į vakarus nuo Imbrado. Ežero ilgis iš vakarų į rytus – 0,49 km, plotis – iki 0,33 km. Altitudė 155,7 m. Ežeras seklus, gausiai užžėlęs vandens augalija. Krantai žemi, plačiai užpelkėję, apaugę medžiais ir krūmynais. Ežerą supa Baltamiškio ir Juodiškių miškai, tik iš rytinės pusės įsikūrę Imbrado, Smėlių ir Žagarių kaimai. Pietryčiuose išteka I-1 upelis link Imbrado ežero (Avilio ežero baseinas). Ežere vykdoma sapropelio gavyba.